23. ΝΟΜΟΣ υπ’ αριθ. 1493 της 25 Μαΐου/27 Ιουν. 1944 (ΦΕΚ Α΄  131) Περί κωδικοποιήσεως και συμπληρώσεως των διατάξεων περί των ανωτάτων Σχολών Μηχανολόγων - Ηλεκτρολόγων και Γενικών Εφηρμοσμένων Επιστημών του Εθνικού Μ. Πολυτεχνείου. Εκυρώθη και διετηρήθη εν ισχύϊ δια της υπ’ αριθ. 295/1946 πραξ. Υπ. Συμβουλίου. Άρθρ.1.-«1.Από του Ακαδημαϊκού έτους 19471948 καταργούνται τα κατά το άρθρ. 86 παρ. 2 του Κώδικος τμήματα παρά τη Ανωτάτη Σχολή Μηχανολόγων - Ηλεκτρολόγων, τα χορηγούντα μετά τετραετείς σπουδάς δίπλωμα «Μηχανολόγου» και δίπλωμα «Μηχανολόγου Αεροπορίας». 2)Παρά ταις Ανωτάταις Σχολαίς Μηχανολόγων Ηλεκτρολόγων και Πολιτικών Μηχανικών δύναται να ιδρύωνται δια Δ/τος προτάσει της Σχολής και μετ’ απόφασιν της Συγκλήτου κύκλοι σπουδών προς εμβάθυνσιν της Σπουδής καθ’ ωρισμένας κατευθύνσεις. Εφ’ όσον έχουν ιδρυθή κύκλοι Σπουδών πας σπουδαστής της Σχολής υποχρεούται να επιδοθή εις ένα εξ αυτών κατ’ ελευθέραν εκλογήν, η δε εκπλήρωσις των υποχρεώσεων των σπουδαστών ως προς τον εκλεγέντα κύκλον σπουδών αποτελεί απαραίτητον προϋπόθεσιν δια την από τάξεως εις τάξιν προαγωγήν και την απόκτησιν του διπλώματος. 3)Τα προγράμματα των κύκλων σπουδών, τα της εκλογής κύκλου, αι υποχρεώσεις των σπουδαστών και πάσα συναφής λεπτομέρεια ορίζονται δι’ αποφάσεων της Συγκλήτου μετά πρότασιν της Σχολής. 4)Μνεία του πεδίου σπουδών, εις το οποίον επεδόθη έκαστος σπουδαστής γίνεται εις τον πίνακα διακουσθέντων μαθημάτων και συναφών βαθμολογιών τον συνοδεύοντα το δίπλωμα. Η εκλογή ωρισμένου κύκλου σπουδών κατ’ ουδέν επηρεάζει την ακαδημαϊκήν σταδιοδρομίαν ή μεταβάλλει τα υπό των κειμένων διατάξεων παρεχόμενα δικαιώματα εξασκήσεως επαγγέλματος εις τους διπλωματούχους των ως άνω Σχολών. 5)Διπλωματούχοοι μηχανολόγοι, διπλωματούχοι ηλεκτρολόγοι ή διπλωματούχοι πολιτικοί Μηχανικοί, δύνανται μετά σχετικήν πρότασιν της Σχολής και απόφασιν της Συγκλήτου να εγγράφωνται ως σπουδασταί προς παρακολούθησιν των μαθημάτων ενός ή περισσοτέρων κύκλων, σπουδών της αντιστοίχου Σχολής. Εις τούτους, εφ’ όσον εξεπλήρωσαν τας προβλεπόμενας εις τας κατά τα άνω αποφάσεις της Συγκλήτου υποχρεώσεις και υπέστησαν επιτυχώς εξετάσεις, χορηγείται πίναξ εμφαίνων τα διακουσθέντα μαθήματα και τας συναφείς βαθμολογίας». Άρθρ.2.-«Οι σπουδασταί της Ανωτάτης Σχολής Μηχανολόγων - Ηλεκτρολόγων υποχρεούνται εις πρακτικήν εξάσκησιν εις εργοστάσια, συμφώνως προς τα ορισθησόμενα δια Δ/των, τα οποία θα εκδίδωνται κατόπιν προτάσεως της Ανωτάτης Σχολής Μηχανολόγων - Ηλεκτρολόγων και αποφάσεως της Συγκλήτου. Η κατά τα ανωτέρω πρακτική εξάσκησις θεωρείται ως υποχρεωτικόν μάθημα της Σχολής». Τα άρθρ. 1 και 2 αντικατεστάθησαν ως άνω δια της υπ’ αριθ. 295/1946 πραξ. Υπ. Συμβ. Άρθρ.3.-(Επιφέρονται μεταβολαί εις διαφόρους έδρας. Βλ. ήδη κατωτ. Β.Δ. 3/3 Απρ. 1954). Άρθρ.4.-«1.Προς ευρυτέραν καλλιέργειαν των εν τω Ε.Μ.Π. διδασκομένων Γενικών Επιστημών και εντός του πλαισίου των κατά το άρθρ. 1 του κώδικος διαγραφομένων σκοπών αυτού, ιδρύεται σπουδαστήριον Γενικών Επιστημών του Ε.Μ.Π. Εν τω σπουδαστηρίω τούτω διεξάγονται κύκλοι μαθημάτων και εκτελούνται ερευνητικαί εργασίαι. 2)Εις το σπουδαστήριον εγγράφονται διπλωματούχοι του ΕΜΠ ή πτυχιούχοι άλλων Ανωτάτων ισοτίμων Σχολών. 3)Δια Δ/των εκδιδομένων μετά σύμφωνον γνώμην του Συλλόγου των τακτικών καθηγητών του Ε.Μ. Πολυτεχνείου ρυθμισθήσονται τα σχετικά με την έναρξιν λειτουργίας του σπουδαστηρίου την διοίκησιν αυτού και την εν αυτώ διεξαγωγήν κύκλων μαθημάτων και φροντιστηρίων, την φοίτησιν, την διάρκειαν σπουδών, τα της χορηγήσεως του διδακτορικού διπλώματος και πάσα άλλη συναφής λεπτομέρεια». Το άρθρ. 4 αντικατεστάθη ως άνω δια της υπ’ αριθ. 295/1946 πραξ. Υπ. Συμβ. Σελ. 299 Οργανισμός Εθνικού Μετσοβίου Πολυτεχνείου 31.Γ.α.22-23 39 Άρθρ.5.-1.Τα διπλώματα Χημικών - Μεταλλειολόγων και Χημικών - Μεταλλουργών περί ων η παρ. 1 του άρθρ. 4 του Νόμ. 935/43 χορηγούνται εις τους κεκτημένους ήδη το δίπλωμα του Χημικού μηχανικού ή απλώς εις τους περατώσαντας επιτυχώς τας αντιστοίχους σπουδάς, χωρίς εισέτι να υποστούν την τελικήν επί διπλώματι εξέτασιν, μετεκπαιδευθέντας ή συνεχίσαντας τας σπουδάς των επί έν έτος εις τους κλάδους Μεταλλειολόγων ή Μεταλλουργών. 2.(Παρατίθεται διάταξις εις την παρ. 2 άρθρ. 8 Νόμ. 1298/1944). 3.Ιδρύονται τα Εργαστήρια: «Σιδηροπαγούς Σκυροδέματος» και  «Γενικής και Ειδικής μεταλλουργίας» υπαγόμενα εις τας ομωνύμους έδρας, άνευ δημιουργίας νέων θέσεων. Άρθρ.6.-1.Δια Δ/τος στηριζομένου εις απόφασιν της Συγκλήτου και πρότασιν του διευθυντού του Μηχανουργικού και Μηχανολογικού εργοστασίου δύναται ο αρχιτεχνίτης του εργοστασίου τούτου εφ’ όσον έχει εικοσαετή δημοσίαν υπηρεσίαν εξ ης τετραετής υπηρεσίαν ως αρχιτεχνίτης να διορισθή εις συγγενή θέσιν βοηθού του δ/ντού Μηχανουργικού και Μηχανολογικού εργοστασίου διατηρών τον βαθμόν του εάν ούτος είναι ανώτερος του πρώτου βαθμού εφ’ ον διορίζεται ο βοηθός του ως άνω εργοστασίου. 2.Οι παρασκευασταί ανήκουν εις το βοηθητικόν διδακτικόν προσωπικόν. 3.Τα υπό των σπουδαστών των Ανωτάτων Σχολών του Ε.Μ.Π. καταβαλλόμενα εξέταστρα εφ’ όσον δεν αναζητούνται εντός εξαμήνου από της αρχικής καταβολής των παραγράφονται εκπιπτόμενα υπέρ του κεφαλαίου των τελών εγγραφής. 4.Πάσα διάταξις αντικειμένη εις τον παρόντα Νόμον καταργείται. 5.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 300 